2022 12 19
LT
Europos Sąjungos oficialusis leidinys
L 323/101
(10)
Komisija pažymi, kad prašyme persvarstyti rodiklius Lietuva naudojo SPT skrydžių ir paslaugų vienetų vietos eismo prognozę, kuri yra didesnė už 2022 m. birželio mėn. paskelbtą Eurokontrolės statistikos ir prognozių tarnybos (STATFOR) bazinę eismo prognozę.
Lietuvos vietos eismo prognozės yra optimistiškesnės nei STATFOR prognozės.
Lietuva aiškina, kad skirtumą lemia naujesni eismo raidos duomenys, iš kurių matyti, kad 2022 m. kovo ir balandžio mėn. užregistruotas didelis eismo sumažėjimas iš dalies kompensuotas vėlesniais mėnesiais.
(11)
Palyginti su veiklos rezultatų planu, metinis paslaugų vienetų skaičiaus sumažėjimas 2022, 2023 ir 2024 kalendoriniais metais siekia maždaug nuo – 26 % iki – 35 %.
Tačiau nenumatoma, kad skrydžių, vykdomų pagal SPT, skaičius Lietuvos oro erdvėje mažės tokiu pačiu tempu, kaip maršruto paslaugų vienetų skaičius.
Šį neatitikimą lemia tai, kad gerokai sumažėjo skrydžių virš teritorijos skaičius, kurie vidutiniškai sudaro proporcingai didesnį maršruto paslaugų vienetų skaičių, nei skrydžiai, per kuriuos tupiama Lietuvos oro uostuose ir kylama iš jų.
Todėl Komisija pažymi, kad nemanoma, jog oro navigacijos paslaugų teikėjo (toliau – ONPT) darbo krūvis, kurį lemia kontroliuojami skrydžiai, mažės kartu su pajamų sumažėjimu dėl mažesnio maršruto paslaugų vienetų skaičiaus.
(12)
Lietuva aiškina, kad pajamų iš oro navigacijos mokesčių trūkumas, atsiradęs dėl sumažėjusio eismo, kartu su didele infliacija ir darbo rinkos spaudimu darbo užmokesčiui, daro didelį poveikį ONPT gebėjimui vykdyti būsimas finansines pareigas ir įgyvendinti planuojamas investicijas.
Todėl Lietuva teigia, kad persvarstyti tikslinius veiklos rodiklius yra būtina siekiant užtikrinti ONPT finansinį pajėgumą ir pakankamus nacionalinės priežiūros institucijos išteklius, kurie finansuojami iš ONP mokesčių pajamų.
(13)
Komisija pripažįsta, kad pradinės prielaidos, kuriomis grindžiamas Lietuvos veiklos rezultatų planas, nebegalioja, nes dėl Rusijos karo prieš Ukrainą labai sumažėjo oro eismas.
Be to, Komisija sutinka, kad persvarstyti tikslinius veiklos rodiklius yra būtina ir proporcinga siekiant užtikrinti ONPT veiklos ir finansinį gyvybingumą ir pašalinti likvidumo trūkumą, kurį jis patiria dėl pasikeitusių aplinkybių.
(14)
Todėl Komisija mano, kad Lietuvos prašymas persvarstyti rodiklius atitinka Įgyvendinimo reglamento (ES) 2019/ 317 18 straipsnio 1 dalies a punkto ii papunktyje nustatytas vietos tikslinių veiklos rodiklių persvarstymo sąlygas.
PERSVARSTYTŲ PRELIMINARIŲ TIKSLINIŲ VEIKLOS RODIKLIŲ VERTINIMAS
Pajėgumo tiksliniai veiklos rodikliai (15)
Lietuva prašo persvarstyti 2022, 2023 ir 2024 kalendorinių metų su maršruto pajėgumu susijusius tikslinius rodiklius, atsižvelgdama į 6–13 konstatuojamosiose dalyse nurodytus aplinkybių pokyčius, visų pirma į mažesnį tais kalendoriniais metais prognozuojamą SPT skrydžių skaičių ir jo poveikį pajėgumų teikimui.
(16)
Toliau pateiktoje lentelėje nurodyti į Lietuvos trečiojo ataskaitinio laikotarpio veiklos rezultatų planą įtraukti su maršruto pajėgumu susiję tiksliniai veiklos rodikliai ir Lietuvos prašyme persvarstyti rodiklius pasiūlyti persvarstyti preliminarūs tiksliniai veiklos rodikliai.
Lentelėje taip pat nurodytos atitinkamos pamatinės vertės iš Tinklo veiklos plano, galiojusio 2021 m. birželio 2 d., kai buvo priimti persvarstyti AL3 Sąjungos masto tiksliniai veiklos rodikliai, pagal kurias Komisija vertino vietos su pajėgumu susijusių tikslinių veiklos rodiklių suderinamumą su visos Sąjungos tiksliniais veiklos rodikliais, remdamasi Įgyvendinimo reglamento (ES) 2019/317 IV priedo 1.3 punktu.
Lietuva
2022 m.
2023 m.
2024 m.
Į veiklos rezultatų planą įtraukti su maršruto pajėgumu susiję tiksliniai rodikliai, išreikšti vieno skrydžio oro eismo srautų valdymo (toliau – OESV) užlaikymo minutėmis
0,03
0,03
0,03
Persvarstyti preliminarūs su maršruto pajėgumu susiję tiksliniai rodikliai, išreikšti vieno skrydžio OESV užlaikymo minutėmis
0,02
0,02
0,02
Pamatinės vertės
0,03
0,03
0,03